Tuiono TeanauTEANAU TUIONO (Green): Tēnā koe e te Pika. Te manako nui he pai katoa ngā āhuatanga ki tō Willie Jackson whare i te rā nei i te mutunga o tēnei kerēme whakataunga. Heoi anō e mihi ana ki te Whare. Tākiri ko te ata he manu kororī he manu kororā he manu i ahu mai he reo nō tuawhakarere. Ko tōna reo kia mana anō tēnei mea Te Tiriti o Waitangi tōna aronga o te wāhanga tuarua te tino rangatiratanga o tō tātou nei ao Māori. Te tuatahi me mihi atu ki a Ngāti Manipoto ka tika. Te āhua nei kei runga kei te nā reira e mihi ana ki a koutou. Nā koutou anō tēnei pire. E mihi ana ki tō koutou nei māia kia oti ai tēnei tukanga pire. Kei te hoki ngā whakaaro ki tērā o ngā whakataukī nā koutou nā tō koutou nei rohe. I a au e rongo ana kua whakapau te toru tekau ngā tau kia tae tēnei pire ki tēnei wāhanga ko tēnei whakataukī i pūpū ake ki taku hinengaro arā Kia mau ki tēnā kia mau anō ki te kawau mārō! Whanake ake whanake ake whanake ake." Ko koutou anō tērā ki roto i ngā toru tekau ngā tau i kaha te para te hurarahi kia tae anō ki tēnei wāhanga o te pire. He tauira tēnei o te pūmautanga o te iwi i roto i ngā tau maha e whakatūria ana i roto i ngā mahi ōhanga i te whakatūnga ki roto i Te Rohe Pōtae otirā Te Nehenehenui me te tiaki i ō koutou nei iwi me ōna tikanga. I a au e whakarongo ana ki te roa te riu o tō koutou nei rohe ko tēnā o ngā tāone rongonui e noho ana te Te Kūiti ki te manawa o tō koutou nei rohe kei te puku o te ika kei te tonga o te pae maunga o Rangitoto. Ko te kōrero e whakaponotia ana ki te rapa te uira ki aua maunga he tohu anō o te mate. Nā reira e kōrerohia tērā te wairua o tō koutou nei rohe. Ko te kōrero ko te maha o ngā papakāinga kei ngā whanga me ngā whārua pērā i a Waipā. E ai ki ngā kōrero koinei te nohoanga o Waiwaia te taniwha o te iwi. Nō reira kua mihi atu ki ngā taniwha ngā tipua huhua o te takiwā. Nō reira e mihi ana ki te rohe te rangi ki a koutou katoa. Tautoko katoa au i ngā mihi ki a koutou ngā kaitakawaenga o tō koutou nei iwi e kaha te whakapau werawera ki roto i ngā tau kia ea tēnei kerēme whakataunga. I tautoko au i ngā kōrero i tō mātou nei tiamana o te Komiti Whiri Take Māori a Tāmati Coffey me tō māngai a Harete Hipango i te mea ehara tēnei tukanga i te tukanga māmā ehara tēnei tukanga i te tukanga māmā. I kaha haere mai ngā whānau me te mea atu ko tēnei mea te whakatau kerēme Tiriti o Waitangi ehara i te mea i kotahi ai te iwi. Kei te wehewehe noa te iwi. Kei te whawhai te whānau me te whānau te teina me te tuakana te matua kēkē me te whaea kēkē tērā āhuatanga anō. I kite tērā āhuatanga ki roto i e hia kē ngā pire i tau ki mua i te aroaro o te Komiti Whiri ngā Take Māori. Tērā te āhua nei e noho nei mātou ngā Mema Pāremata e kaha ki te whai ara anō kia hāpai atu i te mana o te katoa ki roto i ngā tukanga. I āta whakaarohia e te komiti ki ngā kōrero taunaki a Rereahu koutou ko Te Ihinga-a-rangi. I kimi kupu tohutohu mātou mai i ngā kaitohutohu e pā ana ki ngā kōrero tūāpapa o ō rātou whakawhitinga kōrero ki te Karauna. Ina koa mō te hātepe whakamana rōpū e ārohi ana i ō rātou nei āwangawanga. He āwangawanga anō hoki nōku ki te whakaaro anō ki ngā kōrero i tau mai. Engari i tika te kōrero tē taea te komiti te mea atu kei tērā tangata te mana ko tērā tangata te tuakana rānei te teina rānei. Nō reira ko tō mātou nei mahi ki roto i ngā tukanga o tēnei pire ko te whakarongo kia whai ara anō ki roto i te horopaki o te tukanga. Heoi ki a mātou nei ngā Kākāriki ko ngā whakatau kerēme pēnei i a koutou ehara i te tīmatanga me te whakamutunga o tēnei mea te piringa o Te Tiriti o Waitangi e kīia nei he full and final settlement. Kāore mātou i te whakaae ki tērā i te mea mai rā anō tō tātou Tiriti o Waitaingi i tērā atu o ngā rautau tae noa ki tēnei wā he oranga i tua atu i tēnei kerēme. He oranga ki roto i ngā tatūnga o te kerēme engari he oranga anō kei tua atu. I a au e whakaaro ake anō ki tērā i pēnei aku nei whakaaro ki a koutou ngā kaitono i haramai ki te Komiti Whiri ngā Take Māori ehara i te mea ka oti atu tēnei kaupapa mā koutou. Kei te kapo au i tērā whakataukī o tō koroua a Rewi me te mea atu "Pēhea te roa o te whawhai? Mō āke ake ake ake." Tērā te manako nui o Te Tiriti o Waitangi i tana wāhanga tuarua. Āe kua tae ki tēnei wāhanga kua riro kia hokia mai ētahi o ngā rawa ngā whenua ki ngā ringaringa o te iwi. Heoi anō me kaha koutou katoa ki te whai i ērā āhuatanga katoa kia tino piki ake te tino rangatiratanga o ngā hapū i te mea kei reira te kōrero o Te Tiriti o Waitangi e hāpai atu te hapūtanga ki roto i ngā āhuatanga o Te Tiriti o Waitangi. Ka tahuri ake ki te pire. Kua kōrerohia te Whare ngā āhuatanga. Ka whakamana tēnei pire i te whakaaetanga whakaataunga i te waitohu rā e te karauna me Maniapoto hei whakatau i ngā kerēme hītori Tiriti o Waitangi. Nō reira tautoko mātou ki tērā. Kei roto i te pire ko tētahi whakarāpopoto o ngā tātai kōrero o ngā kerēme tae atu ki te ōhanga ā-tinana ā-ahurea ā-wairua hoki o te iwi. Kei mahue hoki ko ngā whakaaetanga me te whakapāha atu ki te tāpae rā e te Karauna ki a Ngāti Manipoto. Kei roto i te pire nei ētahi ritenga e pā ana ki tētahi puretumu whakataunga me mātua whakature kia ū ai tae atu ki ngā rawa ahurea ngā rawa taiao te puretumu tauhokohoko me ētahi ritenga e pā ana ki te whakahounga hanganga kāwanatanga me ētahi atu o ngā take. Ko tētahi mea hou i rongo ki roto i tēnei tukanga i mua i te Komiti Whiri Ngā Take Māori ko ngā pānga o Maniapoto ki te āpure ōhanga rāhui arā te exclusive economic zone. I whakaarohia e te komiti ngā pānga o te āpure o taua rāhui. Nō reira i kōrerohia e te Minita mō tērā o ngā āhuatanga ka tae mai ngā pānuitanga ki a Ngāti Maniapoto ka tika kia mōhio mai mēnā ka pānga tērā āhuatanga o tērā ture ki tō rātou nei āhuatanga ki roto i a Ngāti Maniapoto. He pānga anō kei roto i te Ture o Te Awa Tupua nō reira me mihi atu ki tōku whanaunga nō te awa o Whanganui i mea atu ngā pānga o tērā ture ki a ia otirā ki te awa tupua. E hāngai ana te rārangi rua tekau mā tahi me te rārangi rua tekau mā rua ki te whenua e pānga ana ki te Ture o Te Awa Tupua nā reira e pai ana ki te tiro tērā āhuatanga. Te āhua nei kua whakaae katoatia e ēnā iwi i manako nui i mana nui ki roto i ngā āhuatanga o Te Awa Tupua. Nā reira he pai ki te tiro tērā atu o ngā āhuatanga. Nō reira he nui ngā piki me ngā heke o tēnei o ngā pire engari ko te mea nui kia kaha koutou. Kia kaha koutou ki te toro atu ngā ringa ki te hunga kāore e hiahia tēnei pire. Kia kaha koutou ki te whakaraupapa rautaki i te mea ehara tēnei i te otinga he tīmatanga noa iho tēnei haerenga ki tōku nei whakaaro. Kei te rekereke o te maunga he tihi anō hei pikinga mā koutou katoa. Nō reira Ngāti Maniapoto otirā ō koutou nei whānau katoa puta noa i Te Rohe Pōtae Te Nehenehenui anei anō ngā Kākāriki e mihi ana ki a koutou otirā tēnā tātou katoa.[Greetings Mr Speaker. I hope that everything goes well at Willie Jackson's house today at the conclusion of this claims settlement. I also acknowledge the House. The day is dawning birds on the land birds on the sea their call is from ancient times. They call for the Treaty of Waitangi to regain authority to take heed of article two the unqualified exercise of chieftainship over our Māori world. Firstly it is appropriate that I acknowledge Ngāti Maniapoto who are seated above therefore I acknowledge you. This is your bill. I acknowledge your courage to bring this bill process to completion. I recall the whakatauki from your region. When I heard that it's taken 30 years for this bill to get to this stage this whakatauki came to mind "Hold fast to that hold fast to the swoop of the cormorant!" This has been what you have been doing for the past 30 years paving the way to get here to this stage of the bill. This is an example of the steadfastness of the tribe throughout the many years that you have undertaken economic activities in the King Country in Te Nehenehenui and also protecting your tribe and your customs. As I was listening to the expanse of your territory that well-known town Te Kūiti sits at the heart of your region in the central North Island to the south of the Rangitoto mountain range. There is a saying that is understood if lightning flashes above those mountains it is a sign of death. This talks about the nature of your region. It is said that most of the settlements are around the harbours and in the valleys such as Waipā. According to tradition this is the home of Waiwaia the taniwha of the iwi. I acknowledge the many taniwha and tipua of the region. I acknowledge the region today and I acknowledge you all. I absolutely support the acknowledgements to you the mediators of your iwi who have worked hard over the years to settle this claim. I support what the chairman of the Māori Affairs Committee Tāmati Coffey said as well as your representative Harete Hipango because this is not an easy process. The families have come in force to say that this claim settlements process is not something that has united the tribe. The iwi has been split. Families are fighting older and younger generations are fighting uncles and aunts are fighting alike. We've seen this happen through the many bills that have come before the Māori Affairs Committee. These are the predicaments we find ourselves in as members of Parliament who are actively working to find other ways to enhance everyone's prestige in these processes.The committee has carefully considered the evidence of Rereahu and Te Ihinga-a-rangi. We sought guidance from the advisors in relation to the pre-negotiation communications with the Crown particularly regarding the procedure of mandating groups who are investigating their concerns because I also have concerns if I was to consider the information that was presented. However what was said was correct; the committee is not able to say who has authority or who is the more or less senior. So our job through the process of this bill is to listen so that we can pursue other avenues in the context of the process. So to the Green Party: the settlement claims such as yours are not the beginning and end of the relationship with the Treaty of Waitangi said to be full and final settlement. We don't agree with that because since former times from the 19th century up until now our Treaty of Waitangi has given other relief outside of this claim. There is relief in the resolutions within the claim however there are other benefits outside of this.As I was thinking about that this is what I thought about your applicants who came to the Māori Affairs Committee this won't be resolved for you. To quote your ancestor Rewi "How long will we fight? For ever and ever." This is the great desire within the second article of the Treaty of Waitangi.We have come to this stage: what's left is to return some of the resources and lands back into iwi hands. Nevertheless you should all be strong in pursuing these things in order to build the autonomy of the subtribes because the Treaty of Waitangi says it will support the autonomy of subtribes within matters of the Treaty of Waitangi.I turn now to the bill. The House has spoken about the matters. This bill will give effect to the settlement agreement once signed by the Crown and Maniapoto to settle the historical Treaty of Waitangi Claims. We support this. In the bill is a summary of the history of the claims including the physical cultural and spiritual economy of the tribe not to forget the agreements and the apology to be offered by the Crown to Ngāti Maniapoto. In this bill are provisions for settlement redress that must be enacted so that is fixed including the cultural and environmental assets commercial redress and provisions for revising the governance structure and other issues.Something new that I heard in this process before the Māori Affairs Committee were the interests of Maniapoto in the exclusive economic zone. The committee considered the effects of that exclusive zone. The Minister therefore spoke about how this will affect Ngāti Maniapoto as they should know if that legislation will affect the situation in Ngāti Maniapoto. There are also connections with the Whanganui Settlement Claims Act therefore I acknowledge my kinsman from the Whanganui River who explained the effects of that legislation on him and the river. Sections 21 and 22 pertain to the land affected by the Whanganui Settlement Claims Act so it was beneficial to look at that aspect. It seems that those iwi that were ambitious and influential through the Whanganui Settlement Claims proceedings have agreed entirely. It was good to look at that other aspect.Accordingly this bill has many ups and downs but the most important thing is that you are resolute. I encourage you to extend your hand to those that oppose this bill. I encourage you to put in place strategies because this is not the end this journey is just the beginning in my opinion. At the foot of the mountain is yet another peak that you all must climb.To finish Ngāti Maniapoto and all your kin throughout the King Country Te Nehenehenui again the Greens acknowledge you and also acknowledge one and all.]"